Tassew ma nafx kif għad irrid inħallsek Ta' kemm miegħi għamilt, għażiż ħabib, Minn mindu mqareb fuq il-bank fl-iskola Ta' ħsiebi kont b'raġun miżmum b'tabib Ara daqsxejn, illum bl-għodod 'l għamartni Ħatritni l-Muża minn tal-ħsieb sultan, Alla ieħor fuq l-allat tat-tajn ħassejtni Għalkemm maż-żmien li ħlomt sfali duħħan. Int bħali tħoss, ħabib, demmek u demmi Għandu mid-demm ta' dawk il-qalbenin. Li qatt ma ħamlu lil gżiritna mkasbra Minn gods ċakkar, bla ħila, l-barranin. Wasal jum il-Ħelsien il-Fidwa magħna' Fuq xtutna fl-aħħar bexbex iż-żerniq; Ħadmu bla heda ta' qabilna …… tqatlu Ma qatgħu qalbhom qatt li jterrqu t-triq. Immiddu għonqna għax-xogħol, insinnu idejna, Fuq l-inkwina tal-ħsieb inħaddmu l-kliem; Nuru lill-barranin ħlewwiet ilsienna Lill-ħeġġa ma tonqosx, ma tafx bi tmiem, L'għalkemm il-qiegħa ma naqsitx titnaqqa Ħbieb ġodda ma naqsux li jkomplu t-triq, L-għedewwa saru ħbieb, il-fart irdoppja,